### | | | | --- | --- | | | | | --- | | **Teknik- og Miljøudvalget** 6. februar 2020 Sagsnr. 710-2019-40556 Dok.nr. 710-2019-251668 Josefine Schultz | | 87.                 Navngivning af ny vej i Søften Erhverv - Lokalplan nr. 354 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Adressebekendtgørelsen (BEK nr. 271 af 13. april 2018 om vejnavne og adresser). |

###

**SAGENS INDHOLD**

Teknik- og Miljøudvalget skal i denne sag tage stilling til
navngivningen af en ny vej i Søften Erhverv.

Byrådet vedtog 20. marts 2018 ”Lokalplan nr. 354
Erhvervsområde i [adresse] nord”. I lokalplanen udlægges en ny vej til betjening
af lokalplanområdet, der ligger syd for [adresse] og øst for Alfa. I
lokalplanen udlægges den nye vej som en blind vej med vendeplads.

I byggemodningsprojektet for lokalplanområdet lægges op til,
at vejen forlænges og forbindes til den østlige del af [adresse] for at give
brugerne af fritidsfaciliteterne nordøst for erhvervsområdet en bedre trafikal
adgang. Samtidig lukkes den facadeløse del af [adresse]. Denne del kan på sigt
fredeliggøres og benyttes midlertidigt som sti for lette trafikkanter indtil
erhvervsområdet udbygges mod nord. Ændringerne fremgår af kortbilaget.

Som en konsekvens af, at vejen i lokalplanområdet forlænges
og tilsluttes den østlige del af [adresse], deles Ølstedvej i to fysisk
adskilte dele. Jf. adressebekendtgørelsen skal vejnavne fastsættes således, at
de betegner et nærmere bestemt, sammenhængende færdselsareal.

Den østlige del af [adresse] vil således skulle ændre navn
til den nye vejs navn. I alt vil fire bebyggede ejendomme blive påvirket af
adresseskiftet. Den østligst beliggende boligejendom ligger i [adresse] og
har adresse til Vestre Knoldevej, der vejbetjenes fra [adresse]. Adresseskiftet
vil ikke påvirke denne ejendom, med mindre [adresse] Kommune vælger at ændre
adressen til det nye vejnavn.

[adresse] ejer den ene af de bebyggede ejendomme, der
anvendes til motorcrossbane og skydebane. Den kommunalt ejede ubebyggede
ejendom henligger som uopdyrket areal.

Den anden bebyggede ejendom, ”Hundetræningsbanen” på
Ølstedvej 15, er privat ejet og udlejet til DcH Hinnerup. Adresseskiftet vil således kun få reel betydning for
én bebygget og beboet privat ejendom, [adresse] og Silje Christensen

De ubebyggede ejendomme, der grænse op til den østlige del
af [adresse] har ikke adresser og vil derfor ikke blive påvirket af at
vejnavnet ændres.

**VURDERING**

Vejene i Søften Erhverv er navngivet efter det græske
alfabet og er kendetegnet ved særligt udformede vejnavneskilte, hvor også det
græske bogstav for vejens navn er angivet. De eksisterende vejnavne følger ikke
rækkefølgen i alfabetet.

For at sikre den tematiske sammenhæng i vejnavnene i
erhvervsområdet foreslår Teknik og Miljø, at den nye vej navngives Kappa.

Både Theta, Kappa og Lambda er
nævnt i lokalplaner for erhvervsområdet som vejnavne, der tidligere har været
tænkt anvendt.

**ØKONOMI**

Sagen har ingen økonomiske
konsekvenser for Favrskov Kommune.

**INDDRAGELSE**

Teknik og Miljø har været i dialog med ”Styrelsen for
dataforsyning og effektivisering” som har bekræftet, at navnene Theta, Kappa og Lambda vil kunne godkendes som
vejnavne i erhvervsområdet.

**INDSTILLING**

Direktøren for Teknik og Miljø indstiller til Teknik- og
Miljøudvalget:

At godkende vejnavnet ”Kappa” som vejnavn for en ny vej i
Søften Erhverv.

**BESLUTNING**

**Bilag**

|  |  |
| --- | --- |
| Kortbilag | 710-2020-16005 |